Unai Iparragirre Torres

Unai Iparragirre Torres (Arrasate, Gipuzkoa, 1973ko urriaren 12a) komunikazio sektoreko langilea da. Arrasate Telebistan hasi zuen bere ibilbidea, eta 1990eko hamarkadaren bukaeran zein 2000ko hamarkadaren hasieran erredaktore, gidoilari, aurkezle eta programa zuzendari gisa aritu zen Euskal Telebistan. Epe labur batez Televisión Españolan lan egin ondoren, 2005etik Discovery Inc komunikazio eta entretenimendu multinazionalean egin du lan, Londresen. 16 urtez hainbat ardura postu izan ondoren, 2021ean Euskal Telebistako zuzendari izendatu zuten.

 Ibilbidea 
Ingeniaritza Informatikoa (1992-1998) eta Arte Dramatikoak (1993-1996) ikasi zituen Euskal Herriko Unibertsitatean. 1996an Arrasate Telebistan lanean hasi zen, Kukaratxa Motel saioa gidatuz 1997ra arte. 1997an Euskal Telebistan aurkezle lanak egiten hasi zen, Jaiak 97 saioko erreportari gisa, udako jaiei buruzko saioa. Horren ondoren beste entretenimendu saio batzuk aurkeztu zituen ETB1en, besteak beste, Egun Ero (1997-1998), Superbat haurren saioa (1998-1999) eta Galdestreet albistegi satirikoa (1999-2000).

2000ko hamarkadaren hasieran askotariko saioen ekoizlea eta zuzendaria izan zen, tartean, Betimu (2000-2002) eta BT Gala (2002) musika lehiaketak, Barnetegia reality saioa (2003-2004), Bizizaleak (2004) eta Suak udako saioa (2002-2004). Zenbait emanaldi berezi ere aurkeztu zituen. Halaber, 2003tik 2004ra aktore gisa ere aritu zen Agerre Teatroa taldearekin, Los niños no pueden hacer nada por los muertos antzezlanean. Euskal Herrian zehar gain, Madrilen eta Bartzelonan ere egin zituzten emanaldiak.

2004an Madrilera joan zen, eta TVEn ekoizle laguntzaile gisa egin zuen lan Préstame Tu Vida saioan, 2005era arte. 2005ean Discovery Channel langile bila zebilela eta curriculuma bidali zuen, eta hiru elkarrizketa egin ondoren lanpostu baterako hautatu zuten. Ordutik hainbat ardura postu izan ditu Discovery Communications multinazionalaren Londreseko egoitzan.

Programazioaren ekoizpenean, kudeaketan zein garapenean egin zuen lan 2005etik 2012ra. 2012an Discovery Max Spain katearen programazio arduraduna izendatu zuten, eta 2014ra arte egon zen lan horretan, Madrilen. 2014an Londresera itzuli zen Discovery Emerging Networks taldearen zuzendari gisa. 2016tik 2017ra Discovery enpresako garapen eta berrikuntzarako presidenteordea izan zen. 2017 eta 2019 bitartean taldearen Turkiako kateen arduraduna izan zen. 2019tik aurrera Europa, Ekialde Ertaina eta Afrikarako Eduki Estrategiako presidenteordea da. Halaber, eduki digital zein linealen estrategian ere egin du lan tarte horretan.

2021eko otsailean EITBko zuzendari nagusiak, Andoni Aldekoak, hainbat izendapenen berri eman zuen taldearen administrazio kontseiluan. Iparragirre Euskal Telebistako zuzendari berria izango zela iragarri zuen, Eduardo Barinaga ordezkatuz. Telebistari nazioarteko ikuspegi eta neurria emateko eta formatu zein eduki berrien egokitzapenean lan egiteko nahia zuela adierazi zuen EITBk. Martxoa eta apirila bitartean hartuko du postu berria.

 Lanak 

 Telebista programak 
 Urtea Izenburua Katea Oharrak1996-1997Kukaratxa motelATBAurkezlea1997Jaiak 97ETB1Aurkezlea1997-1998Egun EroETB1Aurkezlea1998Jaiak 98ETB1Aurkezlea1998-1999SuperbatETB1Aurkezlea1999Azken uda pasaETB1Aurkezlea1999El verano del sigloETB2Aurkezlea1999-2000GaldestreetETB1Gidoilaria eta aurkezlea2001Jai A-postuaETB1Erreportaria2000-2002BetimuETB1Zuzendaria eta ekoizlea2002BTGalaETB1Zuzendaria eta ekoizlea2002-2004SuakETB1Zuzendaria eta aurkezlea2002BetishowETB1Epaimahaikide gonbidatua2003-2004BarnetegiaETB1Ekoizle laguntzailea2004BizizaleakETB1Ekoizle laguntzailea2004-2005Préstame Tu VidaTVEEkoizle laguntzailea2012-2014Pop IllusionistDMAXEkoizle eragilea2012-2014Mundo HackerDMAXEkoizle eragilea2012-2014Madrid InkDMAXEkoizpen arduraduna2012-2014Cómo se haceDMAXEkoizpen arduraduna2016Man vs AsteroidDiscoveryEkoizle eragilea2017Stephen Hawking's Live Birthday LectureDiscoveryEkoizle eragilea2019Gure kasaETB1Agerpen laburra2019-2020Universe Unravelled with Stephen Hawking CentreDiscovery+Ekoizle eragilea2019-2020NerducateDiscovery+Ekoizle eragilea

 Antzezlanak 

 Los niños no pueden hacer nada por los muertos (Agerre Teatroa, 2003-2004). Wo pertsonaia.

 Erreferentziak 

 Kanpo estekak 

Kategoria:Arrasatearrak
Kategoria:EITBko zuzendariak
Kategoria:ETB 1eko aurkezleak
Kategoria:Gipuzkoako telebista aurkezleak
Kategoria:Betizuko artistak